Výsledky tehotenských testov sú negatívne, ale meška menštruácia po užití núdzovej tabletky.
Doby den. S priatelkou sme mali sex 7 januara kedy mala aj posledny den cyklu. Nasledne o 10 dni sme robili tehotensky test ktory bol negativny.Potom 2 tiez negativne testy. A 27 sme mali sex znovu a zobrali sme nudzovu tabletku a urobili este jeden test ktory bol negativny ale meska menstruacia.
Dobrý deň.
Ďakujeme za Vašu otázku.
Po použití núdzovej antikoncepcie je menštruačné krvácanie u väčšiny žien normálne a objavuje sa v očakávanej dobe, avšak niektoré ženy ho môžu mať neskôr alebo skôr ako zvyčajne. Poruchy menštruačného cyklu patria k nežiadúcim účinkom núdzovej antikoncepcií. Okrem oneskorenej menštruácie sa môže objaviť aj krvácanie mimo cyklu a iné. Dĺžka úpravy menštruačného cyklu je individuálna. Ak sa teda ďalšia menštruácia doposiaľ nedostavila a tehotenský test je negatívny, odporúčam kontaktovať gynekológa.
Prajem pekný zvyšok dňa.
S pozdravom
Mgr. Barbora Bičanovská